อยากสอบถามค่ะว่า ไม่มีเพศสัมพันธ์กับแฟนมานานเกือบปี และมามีเพศสัมพันธ์กัน เลยกินยาคุมฉุกเฉินไป 2 ชุด และหลังจากนั้น 1อาทิตย์ก็มีประจำเดือน และมาทานยาคุมแบบกินทั่งเดือน และมีเพศสัมพันธ์ และมีเลือดออกหลังการมีเพศสัมพันธ์ เกือบทุกครั้ง เลยอยากสอบถามว่าเปนอันตรายไหม และต้องทำไงบ้าง มีตกขาวสีขาวข้นด้วยค่ะก่อนหน้านี้ไม่มีตกขาว
สวัสดีค่ะ หลังจากทานยาคุมฉุกเฉินไป 1 สัปดาห์ อาจมีเลือดออกจากช่องคลอดได้ ซึ่งถือเป็นผลของยา ไม่ใช่ประจำเดือนจริงๆ ดังนั้นการทานยาคุมกำเนิดหลังจากเลือดังกล่าวมา ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานยาต่อเนื่องไปอย่างน้อย 7 วันก่อน และหากมีเพศสัมพันธ์ในช่วงเริ่มแรกของการทานยา จึงอาจมีโอกาสที่จะตั้งครภร์ได้ดังนั้น การมีเลือดออกทุกครั้งหลังจากมีเพศสัมพันธ์ อาจเกิดจาก1. เกิดภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ แต่มักมีอาการปวดท้องน้อยร่วมด้วย2. ผลข้างเคียงของยาคุมกำเนิด ที่อาจทำให้มีเลือดออกกะปริดกะปรอยได้ แต่ในช่วงที่ไม่มีเพศสัมพันธ์ ก็จะมีเลือดไหลด้วย3. มีการติดเชื้อที่ปากมดลูก หรือช่องคลอด มักมีตกขาวที่ผิดปกติร่วมด้วย4. มีการอักเสบติดเชื้อในโพรงมดลูก แต่จะมีอาการปวดท้องน้อยและตกขาวที่ผิดปกติร่วมด้วย5.มีติ่งเนื้อที่ปากมดลูก แต่จะไม่มีอาการตกขาวที่ผิดปกติ ไม่มีปวดท้องน้อย และไม่ทำให้ประจำเดือนมาผิดปกติ6.มะเร็งปากมดลูกมักทำให้มีเลือดกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อยหากยังคงมีเลือดออกทุกครั้งหลังการมีเพศสัมพันธ์ โดยที่มีเลือดออกในช่วงที่ไม่มีเพศสัมพันธ์ ควรไปพบสูติ-นรีแพทย์เพื่อตรวจหาสาเหตุค่ะ